Tesia lehiaketa hasi aurreko sei hilabetean defendatu duten NUPeko doktoretzako ikasleek, kontuan izanda 2022ko apirilaren 19an hasi dela
Lehiaketa maiatzaren 1etik 7ra eginen da, bi egun horiek barne. Ez dira kontuan hartuko epe horretatik kanpo argitaratutako hariak.
Ikasle bakoitzak bere haria argitaratuko du, eta, ondoren, lehiaketan izena eman eta bere harirako esteka bidali beharko du INPRIMAKI HONEN bidez. Ez dira kontuan hartuko inprimakiaren bidez behar bezala bidali ez diren hariak.
Hariaren lehenbiziko txioak @RedDivulga, @filarramendi, @UNavarra eta @Cultupna aipatu edo etiketatu behar ditu, eta "Abro #HiloTesis " aipamenarekin amaituko da.
Haria Estatuko edozein hizkuntza koofizialetan argitaratzen ahalko da, baina Unibertsitateak gaztelaniara itzulitako bertsio bat emanen du baldin eta bi kategorietako edozeinetan fase nazionalerako hautatzen badute.
Parte-hartzaileek arau eta jarraibide hauek bete behar dituzte:
Espainiako fase nazionala: hiru sari, bakoitza 1.000 €-koa, hiru unibertsitatetako ikasle banaren hari onenentzat.
1.- Adierazpena eta edukia (3 puntu gehienez): hizkera arrunta (teknizismorik eta jargoi zientifikorik gabekoa) eta dibulgatzailea erabiltzea, espezializaziorik gabeko irakurleak gai izan daitezen testuingurua, ikergaia eta haren garrantzia ulertzeko. Metodologia, emaitza garrantzitsuenak eta ondorioak deskribatzean, egitura logikoa eta erakargarria erabiltzea. Aldizkari eta eduki espezializatuetarako estekak saihestea. Ez mintzatzea arinkeriaz ikerketaren edukiari buruz; dibulgatzailea izan behar du, hurbila, baina zehatza.
2.- Sormena (3 puntu gehienez): modu egokian eta erakargarrian erabiltzea edukia aberasteko elementuak, hala nola emotikonoak, irudiak, estekak, bideoak edo GIF animatuak. Aurkezpenak irakurleen jakin-mina piztu behar du.
3.- Haria #HiloTesis lehiaketaren helburuetara egokitzea (4 puntu gehienez), non ezagutzaren dibulgazioa eta transferentzia soziala izanen diren ardatz nagusia.